text: Fanø vil være kunst-ø
  09 maj 2010 kl. 08.57
  Med årlige kunstuger forsøger Fanø nu at markere sig endnu stærkere som den kunstneriske og kreative ø.
  Søndag sættes der gang i "Kunstugerne på Fanø", hvor 46 kunstnere udstiller værker på 19 forskellige steder på vadehavsøen.
  - Med "Kunstugerne på Fanø" håber vi på at skabe en ny årlig tradition for at tage til Fanø og se på kunst. Vi har så meget forskelligt at byde på, og
  det vil vi meget gerne dele med vores gæster, siger Poul Therkelsen, Turistchef på Fanø, i en pressemeddelelse.
  Blandt de mest kendte kunstnere på Fanø er musikeren Johnny Madsen. Sammen med musiker-kollegaen Troels Trier vil han udstille på Madsens Galleri på øen.
  De 19 steder slår dørene op for publikum mandag, den 10. maj, og stederne vil være åbne de kommende tre uge kl. 13-17
  